Vyf vas oor gewelddadige misdade in Muldersdrift | Nuus24
Johannesburg – Vyf verdagtes wat vermoedelik verbind word met gewelddadige misdade in Muldersdrift, is Woensdag in hegtenis geneem, berig Eyewitness News.Die mans is aangekeer nadat 'n gesin verlede week tydens 'n rooftog met vuurwapens aangehou is.Owerhede het die inhegtenisnemings beskryf as 'n groot deurbraak in die stryd teen misdaad in die gebied, waar verskeie aanvalle vanjaar plaasgevind het.Die polisie in Gauteng glo die vyf mans wat in hegtenis geneem is, is deel van 'n sindikaat wat verantwoordelik is vir die onlangse gewelddadige huisbrake en rooftogte in Muldersdrift.Die mans is vasgetrek nadat 'n kredietkaart wat tydens 'n gewapende rooftog gesteel is, die polisie na Diepsloot gelei het.Supt. Lungelo Dlamini het gesê die polisie het ook beslag gelê op ander items wat vermoedelik in die aanvalle gesteel is.Hy het gesê 'n voertuig is ook in die mans se besit gevind.Die verdagtes verskyn Donderdag in die Krugersdorp-landdroshof.– Lees meer hier– Volg Nuus24 op Twitter Lees meer oor: muldersdrift | misdaad | geweld VOLGENDE OP NUUS24X